Odense Adresse-Contoirs Efterretninger, 1848-09-28
J Aarh. Av. skrives fra Sønderborg af 21ds. "For et Par Dage siden gjorde jeg en lille Udflugt herfra til Apenrade. Nybbel Kirke ligner mere en Hestestald end et Gudshuus, Skarnet udførtes læsseviis. J Gravensteen fortalte Man følgende Anekdote om Hertugen: Hs. Durchl. var en Aften ankommen til sin Forpagter Michelsen paa Bosmose, og havde begivet sig ned til denne i Kjælderen. Neppe erfarede de paa Gaarden liggende tydske Tropper dette, førend de forsynede sig med smudsige Skovler, Koste, Møggrebe &c., og opstillede sig i to Rader foran Kjælderdøren, præsenterende deres Haandvaaben for den blegnende Hertug. Neppe havde han listet sig skjælvende igjennem denne Parade, førend de gjorde Front og spyttede ham lige for Fødderne, under larmende Haanudraab og Forbandelser. Den forstrækkede Durchlauchtighed flygtede ufortøvet over til Angeln. - Landboerne, jeg havde Leilighed til at tale med underveis, sukke med Længsel efter dansk Besætning. Det danske Sindelag er fremherskende, ja det eneste allevegne. - Ved at kjøre indi Apenrade passerede vi igjennem den Æresport, som Stadens tydsksindede Jndvaanere have opreist til Modtagelse af den forventede Borgermester Schow, der imidlertid endnu ikke er ankommen, og formodentlig udebliver aldeles. J selve Byens Gader var det meget stille; det var som om Man befandt sig i en By, hvor Cholera eller en anden Pest herskede. Tause og gaaende af Veien for hverandre listede Borgerne sig omkring. Kun Nogle, der havde dekoreret sig med sort-rød-gyldne Bind over Brystet og tydske Kokarder, gik hoverende omkring med Næsen høit i Sky. En danskindet Borger klagede bittert over det Overmod, hvormed de dominerende Schleswigholsteinere behandle de Dansksindede; han forsikkrede mig, at Fleertallet af Borgerne nærede det bedste danske Sindelag, men at de vare forkuede af Magthaverne, og inderligen længtes efter Forløsning. - Forleden Dag ankom et Par Frankfurter Soldater, hertil som Deserteurer.""Dannevirke, meddeler fra Kongeaaen af 19ds.,at Schleswigholsteinerne have besnæret 16 af de krigsfangne (slesvigske) Soldater af 13de Bataillon til for en Gave af 25 Rbd. at lade sig hjempermittere, hvorpaa de 8 Dage senere atter bleve førte til Rendsborg for at indlemmes i de schleswigholsteinske Rækker. Det i Haderslev udkommende schleswigholsteinske Blad, Nordslesvigsk Tidende", kan uagtet dets yderst billige Priis (12 s. Qvartalet) kun udbredes ved at omdeles gratis. J Haderslev Østeramt begyndte Man at inddrive Skatter, og at udpante, eftersom Bønderne lægge Pengene hen, indtil vore Tropper komme." Jmidlertid nemme de efterhaanden nok, at Man ikkun behøver, ingen Kryster at være for at kaste en selvgjort Skatteopkræver paa Døren, om ønskes, med banket Trøie. Ogsaa i Haderslev Vesteramt, navnlig i Rødding, har Opkrævning og Udpantning begyndt. Meest Forargelse giver den Krigsskat, som Oprørsregjeringen gjerne vilde have af de troe Nordslesvigere. Den oprørske Regjering har forbudt at lade Extrapostvogne kjøre fra Haderslev nordpaa. J Tønder Amt skal Stemningen blandt Landbobefolkningen være god for vor og Kongens Sag. De provisoriske Embedsmænd ville intetsteds fortrække og selv hvor de have afsat en dansksindet Embedsmand uden allerede at faae en ny indsat, taale de ikke, at hiin kommer igjen. Det seer Man af Pastor Hansens Skjæbne i Jordkjær(Aabenraa Amt); som Flygtning var han afsat, efter Vaabenstilstanden vendte han tilbage og prædikede atter, men øieblikkelig indløb der Skrivelse fra den danske Superintendent, som den provisoriske Regjering har udnævnt, Provst Rehhof, at Pastor Hansen for hver geistlig Forretning, han foretog sig, vilde blive idømt en Bøde af 100 Rdlr. Nu er Hansen atter gaaet bort fra Jordkjær.